Versminis (Varėnos r.)
Versminis – ežeras pietų Lietuvoje, Varėnos rajone, apie 6 km į šiaurę nuo Marcinkonių. Ežero ilgis iš pietvakarių į šiaurės rytus – 0,37 km, plotis – iki 0,12 km. Altitudė 101,7 m. Pietrytinis krantas aukštas, kiti krantai žemi, pelkėti. Ežerą supa Marcinkonių ir Versminio miškai. Pietvakariuose iš ežero išteka to paties pavadinimo upelis link Grūdos upės. Ežero dugne gausu povandeninių versmių. Ežero pavadinimas kilęs nuo žodžio versmė̃ ('šaltinis, verdenė').